सत्र न्यायालय
सत्र न्यायालय ( Sessions Court या Court of Sessions) कामनवेल्थ देशों में जिला स्तर पर सर्वोच्च न्यायालय होता है।यह सभी मामलों की सुनवाई करने में सक्षम होती है, उन मामलों में भी जिनमें मृत्युदण्ड की सजा तक सुनाई जा सकती है। जिला एवं सत्र न्यायाधीश जिले का सबसे बड़ा न्यायिक अधिकारी होता है। उसके तहत दीवानी क्षेत्र की अदालतें होती हैं जिन्हें अलग-अलग राज्यों में मुंसिफ, उप न्यायाधीश, दीवानी न्यायाधीश आदि नाम दिए जाते हैं। इसी तरह आपराधिक प्रकृति के मामलों के लिए मुख्य न्यायिक मजिस्ट्रेट और प्रथम तथा द्वितीय श्रेणी के न्यायिक मजिस्ट्रेट आदि होते हैं।